stanford-oval/wikipedia huggingface dataset:
ואחאקה (גבינה)
מחוץ למקסיקו

מבלבלים לעיתים קרובות את גבינת ואחאקה עם גבינת אסאדֵרו (queso asadero), גבינה המיוצרת במדינת צ'יוואווה הצפונית. הן דומות במרקם, אבל מיוצרות בשיטות שונות, מה שהופך את גבינת ואחאקה לחה יותר. בקוסטה ריקה, היא ידועה בשם queso palmito. השם נובע מהדמיון לעקביות החוטית של לבבות הדקל (פלמיטו). בניקרגואה, הונדורס, קולומביה ואל סלבדור, הגבינה ידועה בשם quesillo.
גלריה

מאכל מקסיקני עם גבינת ואחאקה (אמפנדה)
מאכל שעליו עגבניות וצמות גבינה ואחאקה
ראו גם

גבינות של מקסיקו
רשימה של גבינות מתיחה
מטבח Oaxacan
לקריאה נוספת

Hurt, J.; Ehlers, S. (2008). The Complete Idiot's Guide to Cheeses of the World: A Tasteful Guide to Selecting, Serving, and Enjoying Cheese. DK Publishing. p. 196. ISBN 978-1-4406-3618-9. נבדק ב-29 בדצמבר 2019. {{cite book}}:  (עזרה)
הערות שוליים

↑  Long Towell Long & Luis Alberto Vargas (2005). Food Culture in Mexico. Greenwood Publishing Group. p. 116. ISBN 9780313324314. נבדק ב-8 בינואר 2018. {{cite book}}:  (עזרה)
↑  Hernández-Montes, Arturo; Torres-Salas, Verenice; Pablo-Cano, Magdiel; Jáuregui-García, Carla Zulema; Peralta-Aparicio, Celia; Espejel-García, Anastacio (2020-09-09). "Comunalidades de significados para quesos tradicionales mexicanos: queso de Zacazonapan, Quesillo y queso de Poro". Acta Universitaria. 30: 1–13. doi:10.15174/au.2020.2875. ISSN 2007-9621.
↑  "Historia del quesillo de Oaxaca - Oaxaca Mío - La guía perfecta para conocer Oaxaca". www.oaxaca-mio.com. נבדק ב-2022-10-16.
↑  "Oaxaca Cheese: A Delicious 10 Minute Guide - Capricious Travel" (באנגלית אמריקאית). 2023-07-22. נבדק ב-2023-07-22.
↑  Yu, Chenxu; Gunasekaran, Sundaram (באוגוסט 2005). "A systems analysis of pasta filata process during Mozzarella cheese making". Journal of Food Engineering. 69 (4): 399–408. doi:10.1016/j.jfoodeng.2004.08.031. {{cite journal}}:  (עזרה)
↑  "The Cook's Thesaurus". Lori Alden. נבדק ב-2011-10-29.
↑  Villegas de Gante, Abraham (2004). Tecnología Quesera. Editorial Trillas. pp. 451–456. ISBN 9789682469992.
↑  Ramírez Navas, Juan Sebastían; González Sequeira, Sebastián; Sequeira Cléve, Norma. "Queso Palmito: originalmente costarricense". Tecnología Láctea Latinoamericana. נבדק ב-19 בנובמבר 2020. {{cite journal}}:  (עזרה)
1 2  O'Neal Coto, Katzy. "La UCR aporta un estudio para mejorar calidad de los productos lácteos artesanales". נבדק ב-19 בנובמבר 2020. {{cite web}}:  (עזרה)
וו (חפץ)

וו תלייה עם בורג לחיבור לקיר
וו הרמה מחובר לעגורן
וו (נקרא גם אנקול, אונקל או קרס) הוא אביזר לתליית חפצים או עיגונם. צורתו לרוב מעוקלת. ישנם סוגים רבים ומגוונים של ווים, ולהם ייעודים שונים.
וו ביתי

ווים ביתיים, הנקראים גם מתלים, משמשים לתליית חפצים יום-יומיים בבית, כמו מגבות ובגדים. הוו הביתי עשוי לשמש כאביזר בעיצוב הבית, במגוון עיצובים. הוא עשוי לרוב פלסטיק או מתכות שונות. וו לחפצים כבדים מעוגן לקיר על ידי ברגים. קיימים ווים לתליית חפצים קטנים המוצמדים למשטחים שונים (קיר, מקרר, לוח מודעות) על ידי סרט הדבקה דו-צדדי או מגנט.
הוו התעשייתי

ווים תעשייתיים בנויים לעמוד בכוחות ומשקלים גדולים. שימושם רבים, החל מוו המיועד לתליית ערסל, ועד לווים חזקים במיוחד המשמשים לעיגון טנקים וכלי רכב כבדים לגורר, או ווים המשמשים להרמת חפצים על ידי עגורן. הווים התעשייתיים עשויים מפלדות שונות.
בתכנון והרכבת וו המיועד לעמוד בעומסים כבדים יש להתייחס לא רק לחוזק הוו עצמו, אלא גם לחוזק החיבור בין הוו למבנה שאליו הוא מחובר, למשל, שימוש בברגים מחוזקים הוא צורך נפוץ בהרכבת וו.
תליה והסרה של המטען

הוו יכול להיות פתוח, או סגור. קל יותר לתלות את המטען על וו פתוח, והוא גם זול יותר. אך יש להבטיח שהמטען לא יפול דרך הפתח בוו. וו פתוח נהוג כאשר מדובר במטען קל, או שהוו מקובע למקום לפני תלית המטען. אחרת משתמשים בוו סגור, או בוו שיש מרחק גדול יותר בין הפתח לנקודה בה תלוי המטען. דוגמה לוו בו הפתח סגור למרות שמדובר במטען קל וקטן, הוא מחזיק מפתחות. בגלל החשיבות של המטען, הצורך לניד אותו, והאפשרות הסבירה שמפתח יפול בלי שהדבר ימשוך תשומת לב, משתמשים בוו סגור. קימים גם ווים בהם הפתח נסגר על ידי קפיץ, אשר יש להפעיל עליו כח מבחוץ. באופן כזה, גם אם המטען נע על החלק הפנימי של הוו, הוא לא יחליק החוצה דרך הפתח. בקרס של חכה, לעומת זאת, הוו הוא פתוח, אך שונן בקצה שלו. באופן כזה, הדג יכול לנגוס בפתיון ולהתפס בקרס, אך הקרס אינו מחליק מפיו של הדג.
וו סגור שהוא קפיץ בצורת לולאה
וו סגור, עם אפשרות לפתיחה בעזרת מנגנון קפיצי
והיה אם שמוע

והיה אם שמוע היא פרשיה מפרשת עקב בספר דברים. היא אחת משלוש פרשיות "קריאת שמע", הנאמרות בתפילות שחרית וערבית, אחת מארבע הפרשיות הנמצאות בתפילין, נכתבת בתוך המזוזה יחד עם פרשת "שמע ישראל".
תוכן

הפרשייה מתחלקת לשלושה חלקים:
תוכן > י"ג-ט"ו

הפרשייה נפתחת באמירת אלוהים לבני ישראל כי אם ישמעו למצוותיו שהוא יורה עליהם, ויעבדו אותו בכל ליבם ונפשם הוא יברך אותם ואת יבולם:
וְנָתַתִּי מְטַר אַרְצְכֶם בְּעִתּוֹ יוֹרֶה וּמַלְקוֹשׁ וְאָסַפְתָּ דְגָנֶךָ וְתִירֹשְׁךָ וְיִצְהָרֶךָ. דברים י"א, י"ד וְנָתַתִּי עֵשֶׂב בְּשָׂדְךָ לִבְהֶמְתֶּךָ וְאָכַלְתָּ וְשָׂבָעְתָּ.דברים י"א, ט"ו
תוכן > ט"ז-י"ז

בחלק השני של הפרשייה מזהיר אלוהים את ישראל לא לעורר את כעסו ומודיע מה יקרה להם אם לא ישמעו לו:
וְחָרָה אַף ה' בָּכֶם וְעָצַר אֶת הַשָּׁמַיִם וְלֹא יִהְיֶה מָטָר וְהָאֲדָמָה לֹא תִתֵּן אֶת יְבוּלָהּ וַאֲבַדְתֶּם מְהֵרָה מֵעַל הָאָרֶץ הַטֹּבָה אֲשֶׁר ה' נֹתֵן לָכֶם.דברים י"א, י"ז
תוכן > י"ח-כ"א

בחלקו האחרון של הפרשייה מפרט אלוהים את מצוותיו שהזכיר לפני כן; מצוות תפילין, חובת האב ללמד את בנו תורה ומצוות מזוזה:
וְשַׂמְתֶּם אֶת דְּבָרַי אֵלֶּה עַל לְבַבְכֶם וְעַל נַפְשְׁכֶם וּקְשַׁרְתֶּם אֹתָם לְאוֹת עַל יֶדְכֶם וְהָיוּ לְטוֹטָפֹת בֵּין עֵינֵיכֶם. וְלִמַּדְתֶּם אֹתָם אֶת בְּנֵיכֶם לְדַבֵּר בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ. וּכְתַבְתָּם עַל מְזוּזוֹת בֵּיתֶךָ וּבִשְׁעָרֶיךָ.דברים י"א, י"ג-כ'
הפרשייה נחתמת בהסבר אלוהים את גמולם של מי שישמע למצוותיו:
לְמַעַן יִרְבּוּ יְמֵיכֶם וִימֵי בְנֵיכֶם עַל הָאֲדָמָה אֲשֶׁר נִשְׁבַּע ה' לַאֲבֹתֵיכֶם לָתֵת לָהֶם כִּימֵי הַשָּׁמַיִם עַל הָאָרֶץ.דברים י"א, כ"א
בקריאת שמע

"והיה אם שמוע" היא הפרשייה השנייה משלוש הפרשיות של קריאת שמע:
שמע ישראל - ספר דברים, פרק ו', פסוקים ד'-ט'
והיה אם שמוע
פרשת ציצית
הראשונים והאחרונים נחלקו אם קריאת פרשיית "והיה אם שמוע" היא חלק מקריאת שמע מדאורייתא או רק מדרבנן. לדעת רבי אריה לייב גינצבורג, חובת קריאת שמע מדאורייתא כוללת רק את הפרשיה הראשונה, ואילו פרשיית והיה אם שמוע צורפה לקריאת שמע מתקנת חכמים.
בקריאת שמע > בקריאת שמע על המיטה

בקריאת שמע על המיטה, בטרם השינה, מעיקר הדין אין צורך לקרוא את פרשית "והיה אם שמוע", אלא רק את פרשית "שמע ישראל".
אולם, יש מן האחרונים הסבורים, בעקבות האר"י, שראוי לקרוא את קריאת שמע במלואה, לרבות פרשית "והיה אם שמוע", משום שבקריאת שמע במלואה (עם אמירת "אל מלך נאמן") יש 248 מילים, כנגד 248 איברי הגוף.
בתפילין

"והיה אם שמוע" היא אחת מארבע הפרשיות הנכתבות בתפילין, מאחר שהוזכרה בה מצוות תפילין:
"וְשַׂמְתֶּם אֶת דְּבָרַי אֵלֶּה עַל לְבַבְכֶם וְעַל נַפְשְׁכֶם וּקְשַׁרְתֶּם אֹתָם לְאוֹת עַל-יֶדְכֶם וְהָיוּ לְטוֹטָפֹת בֵּין עֵינֵיכֶם. וְלִמַּדְתֶּם אֹתָם אֶת בְּנֵיכֶם לְדַבֵּר בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ. וּכְתַבְתָּם עַל מְזוּזוֹת בֵּיתֶךָ וּבִשְׁעָרֶיךָ. ..."
הפרשיות האחרות הן:
"קדש לי כל בכור" – ספר שמות, פרק י"ג, פסוקים א'–י'. בה נכתב: "וְהָיָה לְךָ לְאוֹת עַל-יָדְךָ וּלְזִכָּרוֹן בֵּין עֵינֶיךָ לְמַעַן תִּהְיֶה תּוֹרַת ה' בְּפִיךָ כִּי בְּיָד חֲזָקָה הוֹצִאֲךָ ה' מִמִּצְרָיִם."
"והיה כי יביאך" – ספר שמות, פרק י"ג, פסוקים י"א–ט"ז. בה נכתב: "וְהָיָה לְאוֹת עַל-יָדְכָה וּלְטוֹטָפֹת בֵּין עֵינֶיךָ כִּי בְּחֹזֶק יָד הוֹצִיאָנוּ ה' מִמִּצְרָיִם."
"שמע ישראל" – ספר דברים, פרק ו', פסוקים ד'–ט'. בה נכתב: "וּקְשַׁרְתָּם לְאוֹת עַל-יָדֶךָ וְהָיוּ לְטֹטָפֹת בֵּין עֵינֶיךָ. וּכְתַבְתָּם עַל מְזֻזוֹת בֵּיתֶךָ וּבִשְׁעָרֶיךָ."
במזוזה

המזוזה היא קלף עליו נכתבות בכתב סת"ם שתי פרשיות מהמקרא שבתוכנן נזכר הציווי על מצוות מזוזה:
שמע ישראל - בה נזכרים מצוות ייחוד השם, אהבת השם ומצוות מזוזה: "וּכְתַבְתָּם עַל מְזוּזֹת בֵּיתֶךָ וּבִשְׁעָרֶיךָ" (דברים ו, ט').
והיה אם שמֹע - בה נזכרה מצוות מזוזה: "וּכְתַבְתָּם עַל מְזוּזוֹת בֵּיתֶךָ וּבִשְׁעָרֶיךָ" ועקרון הגמול בעקבות שמירת המצוות.
בתרבות

פרשיית והיה אם שמוע, באתר הפיוט והתפילה
וקשרתם לאות על ידך והיו לטטפות בין עיניך - ספר בענייני תפילין
ראו גם

קריאת שמע
קריאת שמע על המיטה
שמע ישראל
לקריאה נוספת

"והיה אם שמוע" מבואר באתר ויקיטקסט
הרב ברוך גיגי, בין פרשת שמע לפרשת והיה אם שמוע
הערות שוליים

↑  משנה, מסכת ברכות, פרק ב', משנה ב'; משנה תורה לרמב"ם, ספר אהבה, הלכות קריאת שמע, פרק א', הלכה ב'.
↑  תלמוד בבלי, מסכת מנחות, דף ל"ד, עמוד ב'
↑  משנה תורה לרמב"ם, ספר אהבה, הלכות תפילין ומזוזה וספר תורה, פרק א', הלכה א'.
↑  משנה תורה לרמב"ם, ספר אהבה, הלכות תפילין ומזוזה וספר תורה, פרק א', הלכה ב'.
↑  שו"ת שאגת אריה, סימן ב'.
↑  תלמוד בבלי, מסכת ברכות, דף ס', עמוד ב'; שולחן ערוך, אורח חיים, סימן רל"ט, סעיף א'
↑  משנה ברורה, סימן רל"ט, סעיף קטן א'
↑  וקשרתם לאות על ידיך והיו לטוטפות בין עיניך, באתר הספרייה הלאומית
| ספר דברים |
| --- | --- | --- |
| פרשת דברים | ערבות מואב • חטא המרגלים • חטא המעפילים |  |
| פרשת ואתחנן | עשרת הדיברות • שמע ישראל • שמע ישראל (פרשיה) • תפילין |  |
| פרשת עקב | כוחי ועוצם ידי • תורת הגמול • חטא העגל • והיה אם שמוע • ברכת המזון • שבעת המינים • לא תערץ מפניהם |  |
| פרשת ראה | היתר אכילת בשר • נביא שקר • מסית • עיר הנידחת • סימני כשרות בבעלי חיים • תרומות ומעשרות • שמיטת כספים • עבד עברי • שלוש רגלים • עלייה לרגל |  |
| פרשת שופטים | משפט עברי • איסור שוחד • איסור עבודה זרה • זקן ממרא • מצוות מינוי מלך • זרוע, לחיים וקיבה • ראשית הגז • כישוף • אוב • ידעוני • חובר חבר • רוצח בשגגה • עיר מקלט • עדות שקר • עדים זוממים • לא תערוץ מפניהם • הלכות מלחמה • כהן משוח מלחמה • מצוות קריאה לשלום במלחמה • בל תשחית • עגלה ערופה |  |
| פרשת כי תצא | אשת יפת תואר • משפט הבכורה • בן סורר ומורה • תלייה • השבת אבידה • לא ילבש • מוציא שם רע • מפתה • איסור קדשה • גירושין • ייבום וחליצה • ממזר • מצוות טעינה • איסור ריבית • משכון • הלנת שכר • מתנות עניים • לא תחסום שור בדישו • כלאי הכרם • לא תחרוש בשור ובחמור יחדו • שעטנז • לא ילבש • השבת אבדה • איסור גנבת נפש • אתנן זונה ומחיר כלב • קבורת המת • שילוח הקן • מצוות מעקה • ציצית • נדרים • מלקות |  |
| פרשת כי תבוא | מקרא ביכורים • וידוי מעשרות • מעמד הר גריזים והר עיבל |  |
| פרשת נצבים | תשובה • קיבוץ גלויות |  |
| פרשת וילך | הקהל • הסמכת יהושע • כתיבת משה את התורה |  |
| פרשת האזינו | שירת האזינו |  |
| פרשת וזאת הברכה | ברכת משה • מות משה • הר נבו |  |
| דמויות מרכזיות | משה • יהושע בן נון |  |
ספר בראשית • ספר שמות • ספר ויקרא • ספר במדבר • ספר דברים
| קריאת שמע |
| --- | --- | --- |
| פרשיות קריאת שמע | שמע ישראל • שמע ישראל (פרשיה) • והיה אם שמוע • פרשת ציצית |  |
| ברכות קריאת שמע | ברכות קריאת שמע • ברכת יוצר • ברכת מעריב • ברכת אהבה • ברכת הגאולה • ברכת השכיבנו |  |
| זמני קריאת שמע | תפילת שחרית • תפילת ערבית • תחילת זמן קריאת שמע • סוף זמן קריאת שמע • קריאת שמע על המיטה |  |
| שונות | אל מלך נאמן • ברוך שם כבוד מלכותו לעולם ועד • ברכת ברוך ה' לעולם • המלאך הגואל • תפילת ותיקין • משיכיר • שעות זמניות |  |
| תפילין |
| --- | --- | --- |
| סוגי התפילין | תפילין של רש"י • תפילין של רבנו תם • תפילין דשימושא רבא |  |
| הנחת תפילין | תפילין של ראש • תפילין של יד • ברכת לשמור חוקיו |  |
| הפרשיות | קדש לי כל בכור • והיה כי יביאך • שמע ישראל • והיה אם שמוע |  |
| חלקי התפילין | קשר של תפילין • ארבע פרשיות (תפילין) • בית התפילין • רצועות התפילין |  |
| שונות | חינוך קטן לתפילין • כתיבת ספרי תורה, תפילין ומזוזות • מבצע תפילין • חבש פאר • בדיקת תפילין |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
פרשיית והיה אם שמוע עם כוונת שם בן ע"ב על פי האר"י
צילום קלף מזוזה בו כתובות שתי הפרשיות.
ונרה 6

| --- | --- |

 מידע כללי
 סוכנות חלל:  ברית המועצות
 מפעיל:  לאבוצ'קין 
 יצרן:  לאבוצ'קין 
 תאריך שיגור:  10 בינואר 1969
 משגר:  מולניה
 אתר שיגור:  כן שיגור גגארין 
 משימה
 סוג משימה:  נחתת לחקר נגה
 מסלול:  מסלול הליוצנטרי 
 נטייה:  2 מעלה 
 זמן הקפה:  285 יממה 
 תאריך נחיתה:  17 במאי 1969
 משך המשימה הכולל:  10 בינואר 1969 – 17 במאי 1969 (127 ימים) 
 מידע טכני
 משקל:  1,130 ק"ג
 קישורים חיצוניים
 מספר קטלוג לוויינים:  03648
 מאגר המידע הלאומי:  1969-002A
 
ונרה 6 הייתה הגשושית השישית בתוכנית ונרה הסובייטית ששימשה למחקר כוכב הלכת נוגה. היא שוגרה ב-10 בינואר 1969 מ-"טיאז'ולי ספוטניק" ("לוויין כבד" בתרגום מרוסית) לעבר נוגה במטרה להשיג מידע אטמוספירי בהמשך לקודמותיה ונרה 4 ו-5 ששוגרו לנוגה במטרה דומה. מסתה היבשה במסלול הייתה 1130 ק"ג.
הגשושית נבנתה בדומה לוונרה 4 אך שוב כמו ונרה 5 היא עוצבה באופן שעשה אותה חזקה ויציבה יותר. כשהתקרבה לאטמוספירה של נוגה שחררה הגשושית קפסולה במשקל 405 ק"ג עם ציוד מחקר מדעי. בזמן הירידה לעבר נוגה נפתח מצנח כדי להאט את ירידתה לעבר פני כוכב הלכת. הגשושית נכנסה לאטמוספירה של נוגה במהירות של כ -11.17 ק"מ בשנייה בשעה 06:05 UT ב-17 במאי 1969.
ב-17 במאי 1969 במהלך הירידה המואטת שאיפשר המצנח הגשושית החזירה מידע במשך 51 דקות על האטמוספירה של נוגה. היא נחתה בנקודות הציון 5° דרום 23° מזרח. הגשושית גם נשאה מדליון ועליו סמל ברית המועצות ותמונה של לנין על רקע צידה האפל של נוגה.
על סמך הנתונים שהתקבלו ממשימות ונרה 4, 5, ו-6, חשפו החוקרים מידע נוסף. מדידות מדויקות יותר של הרכב האטמוספירה התבצעו בעזרת ניסויים כימיים. משהתברר שהאטמוספירה צפופה הרבה יותר ממה ששיערו בעבר צוידה הגשושית במצנחים קטנים יותר כדי שתוכל לאסוף מידע כמה שיותר קרוב לפני השטח. האטמוספירה כללה 97 אחוז דו־תחמוצת הפחמן, פחות משני אחוז חנקן ופחות מ-0.1 אחוז חמצן.
הערות שוליים

↑  Venera 6, Nasa Science - SOLAR SYSTEM EXPLORATION, ‏25-2-2019
| ברית המועצות תוכנית החלל הסובייטית והרוסית רוסיה |
| --- | --- | --- |
| תוכניות לא מאוישות | תוכנית ספוטניק • תוכנית לונה • תוכנית ונרה • תוכנית לונוחוד • תוכנית מארס • תוכנית זונד • תוכנית וגה |  |
| תוכניות מאוישות | תוכנית ווסטוק • תוכנית ווסחוד • תוכנית סויוז • תוכנית סאליוט • אינטרקוסמוס • פדרציה • מאדים 500 • תוכנית חקר הירח הרוסית • תחנת השירות המסלולית הרוסית |  |
| משימות בולטות | ספוטניק 1 • ספוטניק 2 • לונה 2 • ווסטוק 1 • סויוז 1 • סויוז 11 • ונרה 11 • אפולו-סויוז |  |
| חלליות, מעבורות ומשגרים | ווסטוק • ווסחוד • סויוז • מעבורת החלל בוראן • מעבורת החלל פטיצ'קה • מעבורת 2.02 • מעבורת 2.03 • תחנת החלל מיר • פרוגרס • קליפר • תוכנית מיר ומעבורות החלל • מיר-2 • תחנת החלל הבין-לאומית (המקטע הרוסי) • LK • משגר ווסטוק • משגר ווסחוד • משגר סויוז • משגר מולניה • פרוטון • זניט • N-1 • אנגרה • תחנת החלל המסלולית הלאומית |  |
| קוסמונאוטים ומתכננים | יורי גגארין • גרמן טיטוב • ולנטינה טרשקובה • אלכסיי ליאונוב • לייקה • (קוסמונאוטים נוספים) • סרגיי קורוליוב • ולנטין גלושקו • ולדימיר צ'לומי • קרים קרימוב • קונסטנטין ציולקובסקי |  |
| קוסמודרומים | קוסמודרום בייקונור • קוסמודרום פלסצק • קוסמודרום ווסטוצ'ני • קוסמודרום סבובודני • קפוסטין יאר |  |
| השר לבניית מכונות כלליות וראשי רוסקוסמוס | סרגיי אפאנסייב • יורי קופטב • אנאטולי פרמינוב • ולדימיר פופובקין • אולג אוסטפנקו • איגור קומארוב • דמיטרי רוגוזין • יורי בוריסוב |  |
| חברות ותאגידי חלל פרטיים | תאגיד החלל הרוסי אנרגיה • מחקר מדעי לבניית מכונות •  אנרגומאש • מערכות המידע הלווייניות רשטניוב |  |
| 0 | 1 | 2 |
| --- | --- | --- |
| הקודם: ונרה 5 | תוכנית ונרה | הבא: ונרה 7 |
ואקה דה לה לונה

| --- | --- |

 היסטוריה
 תרבויות:  תרבות מוצ'ה 
 עשוי מ:  טיט 
 אתר ארכאולוגי
 אתר אינטרנט:  http://www.huacadelaluna.org.pe 
 מיקום
 מדינה:  פרו 
 קואורדינטות:  8°08′06″S 78°59′29″W﻿ / ﻿8.135°S 78.991388888889°W﻿ / -8.135; -78.991388888889
  (למפת פרו מוגדלת) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטואקה דה לה לונה (למפת פרו רגילה) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטואקה דה לה לונה 
 
ציור המתאר את דמותו של אייפק בוואקה דה לה לונה
ואקה דה לה לונה
ואקה דה לה לונה (בשילוב של קצ'ואה וספרדית: Huaca de la Luna; "ואקת הירח") הייתה ואקה עשויה לבני חימר שנבנתה על ידי בני תרבות המוצ'ה בצפון פרו. במתחם שבינה לבין ואקת השמש הסמוכה (ואקה דל סול) שכנה עיר הבירה של המוצ'ה, המכונה בידי ארכאולוגים בני ימינו "סֶרוֹ בְּלאנְקוֹ" ("הגבעה הלבנה").
אף שהיא קטנה מוואקה דל סול, מספקת ואקה דה לה לונה יותר מידע לארכאולוגים, וזאת משום שוואקה דל סול סבלה מהרס ומביזה של הספרדים במאה ה-17.
האתר

על פי הערכות הארכאולוגים, שימשה ואקה דה לה לונה בעיקר למטרות טקסיות ודתיות. אורכה של הוואקה כ-290 מ', רוחבה כ-210 מ', והיא בנויה מ-3 חלקים עיקריים. חלקה הצפוני נהרס בידי בוזזים, ולכן תפקידו אינו ידוע לחוקרים. החלק המרכזי שימש לקבורה. ככל הנראה, נקברו במקום כהנים דתיים בכירים, משום שהקרמיקה שנמצאה בו היא באיכות גבוהה יותר מאשר מאתרי הקבורה שבוואקה דל סול. החלק המזרחי שימש לטקסים של הקרבת קורבנות אדם. במקום נמצאו ציורים המתארים טקסים אלה, וכן גולגולות רבות של הקורבנות, שהושלכו בסמוך לוואקה.
קירות הוואקה נצבעו בצבעים שונים - שחור, אדום, כחול, לבן וצהוב. עקב פגעי מזג האוויר דהו רוב הצבעים, אך בקירות פנימיים וקדומים יותר, עדיין ניתן להתרשם מהציורים. ברבים מהציורים מופיעה דמות האל של בני המוצ'ה, אָיָיפֶּק (Ayapec; "יודע כל").
ואקה דה לה לונה שוכנת כארבעה ק"מ מהעיר טרוחיו.
לקריאה נוספת

Rebecca Stone Miller, Art of the Andes, from Chavin to Inca, Thames and Hudson, 1995.
Michael E. Moseley, The Incas and their Ancestors, Thames and Hudson, 1992.
וו דאו

| --- | --- |
 סוג רישיון:  רישיון קנייני 
 
ווּ דַאוֹ (בסינית: 悟道, פיניין: Wù dào, מילולית: "דרך התודעה", השם המלא בסינית: "悟道预训练模型" - ‏"Wùdào yù xùnliàn móxíng") הוא פיתוח סיני של בינה מלאכותית רב-מודאלית שנבנה על ידי האקדמיה לבינה מלאכותית של בייג'ינג (BAAI).
הגרסה הראשונה, וו דאו 1.0, הוכרזה ב-11 בינואר 2021‏. גרסה משופרת, וו דאו 2.0, הוכרזה ב-31 במאי. וו דאו הושווה ל GPT-3‏, והוא בנוי על ארכיטקטורה דומה. בעוד של GPT-3 יש 175 מיליארד פרמטרים, או משתנים ותשומות בתוך מודל למידת המכונה, לוו דאו יש 1.75 טריליון פרמטרים (סדר גודל יותר). וו דאו הוכשר על 4.9 טרה-בייט של תמונות וטקסטים (שכללו 1.2 טרה-בייט של טקסט סיני ו-1.2 טרה-בייט של טקסט אנגלי). יו"ר BAAI אמר כי וו דאו הוא ניסיון "ליצור את מודל הבינה המלאכותית הגדול והחזק ביותר האפשרי". אף על פי שהשוואות ישירות בין מודלים המבוססות על ספירת פרמטרים (כלומר בין וו דאו ל-GPT-3) אינן מתואמות ישירות לאיכות. וו דאו 2.0, כונתה "המערכת הגדולה ביותר עד כה של שפה בבינה מלאכותית".
יוצריו של וו דאו הוכיחו את יכולתו לבצע עיבוד שפה טבעית וזיהוי תמונות, בנוסף ליצירת טקסט ותמונות‏:
המודל יכול לא רק לכתוב חיבורים, שירים וצמדים בסינית מסורתית, הוא יכול גם ליצור טקסט חלופי המבוסס על תמונה סטטית וגם ליצור תמונות כמעט פוטוריאליסטיות המבוססות על תיאורי שפה טבעית. וו דאו גם הראה את היכולת שלו להפעיל דמויות וירטואליות (עם קצת עזרה מ- Microsoft- spinoff XiaoIce) ולחזות את המבנים התלת-ממדיים של חלבונים כמו AlphaFold‏‏.
היסטוריה

הפיתוח של Wu Dao החל באוקטובר 2020, מספר חודשים לאחר השחרור של GPT-3‏ במאי 2020. האיטרציה הראשונה של המודל, Wu Dao 1.0, "יזמה פרויקטי מחקר בקנה מידה גדול" באמצעות ארבעה מודלים קשורים
:
וו דאו ון-יואן (Wen Yuan) מודל שפה מאומן מראש של 2.6 מיליארד פרמטרים, תוכנן עבור משימות כמו מענה בדומיין פתוח, ניתוח סנטימנטים ותיקון דקדוק
וו דאו ון-לאן (Wen Lan) מודל גרפי מולטי-מודאלי של מיליארד פרמטרים, הוכשר על 50 מיליון זוגות תמונות, לביצוע כיתובי תמונה
וו דאו ון-חוי (Wen Hui) מודל שפה מחולל של 11.3 מיליארד פרמטרים, תוכנן עבור "בעיות חיוניות בבינה מלאכותית כללית מנקודת מבט קוגניטיבית"; Synced אומר שהוא יכול "ליצור שירה, ליצור סרטונים, לצייר תמונות, לאחזר טקסט, לבצע נימוקים מורכבים וכיוצא באלה"
וו דאו ון-סו (Wen Su) המבוסס על מודל השפה BERT של גוגל ואומן על מסד נתונים של 100 גיגה-בייט UNIPARC (כמו גם אלפי רצפי גנים), תוכנן עבור חיזוי מבנה ביו-מולקולרי ומשימות קיפול חלבון
WuDaoCorpora

WuDaoCorpora, נכון לגרסה 2.0, היה מערך נתונים גדול שנבנה לאימון וו דאו 2.0. הוא מכיל 3 טרה-בייט של טקסט שנאסף מנתוני אינטרנט, 90 טרה-בייט של נתונים גרפיים (המשלבים 630 מיליון זוגות טקסט/תמונה), ו-181 ג'יגה-בייט של דיאלוג סיני (המשלב 1.4 מיליארד סבבי דיאלוג). Wu Dao 2.0 הוכשר באמצעות FastMoE, גרסה של תערובת הארכיטקטורה של מומחים שפותחה על ידיGoogle .ביוני 2021 נאמר ב-TheNextWeb כי "הפרטים לגבי האופן המדויק שבו וו דאו הוכשר, מה היה במערך הנתונים השונים שלו, ואיזה יישומים מעשיים ניתן להשתמש בהם נותרו עלומים". מנהל המדיניות של OpenAI כינה את וו דאו דוגמה ל"דיפוזיה של מודל", ניאולוגיזם המתאר מצב שבו ישויות מרובות מפתחות מודלים דומים לאלו של OpenAI.
הערות שוליים

1 2 3  智源研究院 (11 בינואר 2021). "面向认知，智源研究院联合多家单位发布超大规模新型预训练模型"悟道·文汇"". {{cite web}}:  (עזרה)
↑  Bailey, Ronald (11 ביוני 2021). "Amazing New Chinese A.I.-Powered Language Model Wu Dao 2.0 Unveiled". Reason. {{cite web}}:  (עזרה)
↑  "Record-breaking AI model WuDao 2.0 unveiled in Beijing - China.org.cn". www.china.org.cn. 3 ביוני 2021. {{cite web}}:  (עזרה)
1 2  "Can A.I. help investors find the next hot technology? A number of companies are betting on it". Fortune.
1 2 3  Tarantola, A. (2 ביוני 2021). "China's gigantic multi-modal AI is no one-trick pony". Engadget. {{cite web}}:  (עזרה)
↑  "WuDao 2.0, l'intelligenza artificiale cinese più potente di OpenAI e Google". www.lantidiplomatico.it.
1 2  Greene, Tristan (3 ביוני 2021). "China's 'Wu Dao' AI is 10X bigger than GPT-3, and it can sing". TNW | Neural. {{cite web}}:  (עזרה)
1 2  June 2021, Nathaniel Mott 03. "China Says WuDao 2.0 AI Is an Even Better Conversationalist than OpenAI, Google". Tom's Hardware.
1 2  Feng, Coco (2 ביוני 2021). "Beijing-funded AI language model tops Google and OpenAI in raw numbers". South China Morning Post. {{cite web}}:  (עזרה)
↑  PERÚ, NOTICIAS EL COMERCIO (3 ביוני 2021). "Wu Dao 2.0, el modelo de IA multimodal de aprendizaje profundo más grande del mundo | tecnología | | TECNOLOGIA". El Comercio Perú. {{cite web}}:  (עזרה)
↑  Heikkilä, Melissa (9 ביוני 2021). "Meet Wu Dao 2.0, the Chinese AI model making the West sweat". POLITICO. {{cite web}}:  (עזרה)
1 2 3 4 5  "China's GPT-3? BAAI Introduces Superscale Intelligence Model 'Wu Dao 1.0' | Synced". syncedreview.com. 23 במרץ 2021. {{cite web}}:  (עזרה)
↑  Schreiner, Maximilian. "Sprach-KI aus China: Wu Dao 2.0 ist zehnmal größer als GPT-3".
ויין אלינגטון

| --- | --- |

אלינגטון בשנת 2018
 לידה:  29 בנובמבר 1987 (בן 36) וינווד שבפנסילבניה, ארצות הברית
 עמדה:  קלע
 גובה:  1.93 מטר
 מספר:  8
 מכללה:  אוניברסיטת קרוליינה הצפונית
 דראפט:  בחירה מספר 28, 2009 מינסוטה טימברוולבס
 קבוצות כשחקן
 2009–2012   2012–2013   2013   2013–2014   2014–2015   2015–2016   2016–2019   2019   2019–2020   2020–2021  2021–:  מינסוטה טימברוולבס   ממפיס גריזליס   קליבלנד קאבלירס   דאלאס מאבריקס   לוס אנג'לס לייקרס   ברוקלין נטס   מיאמי היט   דטרויט פיסטונס   ניו יורק ניקס   דטרויט פיסטונס  לוס אנג'לס לייקרס
 הישגים כשחקן
 זכייה בגביע האזרחות (2016)   אליפות ליגת המכללות (2009)
ויין רוברט אלינגטון הבן (באנגלית: .Wayne Robert Ellington Jr; נולד ב-29 בנובמבר 1987) הוא כדורסלן אמריקאי המשחק בקבוצת לוס אנג'לס לייקרס מליגת ה-NBA, בעמדת הקלע.
נעורים ומכללות

אלינגטון נולד בוינווד שעל יד פילדלפיה, פנסילבניה, ובנערותו למד ב"אקדמיה האפיסקופלית" (Episcopal Academy) לצד שחקן ה-NBA לעתיד ג'רלד הנדרסון.
בשנת 2006 החל ללמוד באוניברסיטת קרוליינה הצפונית בצ'אפל היל, ובשלוש עונותיו כשחקן קבוצת הכדורסל שלה קלע 14.7 נקודות בממוצע למשחק. בעונתו השלישית עזר לקבוצה לזכות באליפות טורניר המכללות, כששיתף פעולה עם טיילר האנסברו, טיי לוסון ודני גרין. במשחק הגמר מול אוניברסיטת המדינה של מישיגן קלע אלינגטון 19 נקודות, ובסיום הטורניר זכה בתואר השחקן המצטיין של הפיינל פור.
קריירה ב-NBA

אלינגטון נבחר בבחירה ה-28 של דראפט ה-NBA לשנת 2009 על ידי מינסוטה טימברוולבס. לאחר 3 עונות במינסוטה, בהן קלע 6.5 נקודות בממוצע למשחק, נשלח לממפיס גריזליס בתמורה לדנטה קנינגהם.
באמצע עונת 2012/2013 הועבר בטרייד לקליבלנד קאבלירס, יחד עם מריס ספייטס וג'וש סלבי, בתמורה לג'ון לואר. לקראת עונת 2013/2014 חתם על חוזה בדאלאס מאבריקס.
לאחר עונה אחת בדאלאס נשלח בטרייד לניו יורק ניקס, יחד עם סמואל דלמברט, חוסה קלדרון ושיין לארקין, בתמורה לטייסון צ'נדלר וריימונד פלטון. כחודשיים לאחר מכן, בטרם שיחק עבור הניקס, הועבר לסקרמנטו קינגס אשר שחררה אותו מהקבוצה.
ב-22 בספטמבר 2014 חתם אלינגטון כשחקן חופשי על חוזה לעונה אחת בלוס אנג'לס לייקרס, עבור כמיליון דולר. כשבועיים מפתיחת עונת 2014/2015 נהרג אביו של אלינגטון לאחר שנורה על ידי אלמוני בזמן שנהג ברכבו בפילדלפיה.
ביולי 2015 חתם אלינגטון על חוזה לעונה אחת בברוקלין נטס, עבור כ-1.5 מיליון דולר. בסיום עונתו היחידה בברוקלין זכה בפרס גביע האזרחות של ג. וולטר קנדי, כהוקרה על שירותו ותרומתו לקהילה.
ביולי 2016 חתם אלינגטון על חוזה לשנתיים במיאמי היט, עבור כ-12 מיליון דולר. במשחק האחרון של עונת 2017/2018 קלע שיא קריירה של 32 נקודות בניצחון קבוצתו מול טורונטו ראפטורס. באותו משחק קלע 8 שלשות, ובכך העמיד את סך השלשות שלו באותה עונה על 227 בסך הכול, אשר הציבו אותו במקום השישי בליגה וכן היוו שיא מועדון במיאמי.
לקראת עונת 2018/2019 חתם על חוזה חדש במיאמי לעונה אחת עבור כ-6.2 מיליון דולר. ב-7 בפברואר 2019 הועבר בטרייד לפיניקס סאנס, יחד עם טיילר ג'ונסון, בתמורה לראיין אנדרסון. ביום שלמחרת שוחרר מהקבוצה, מבלי ששיחק במדיה.
ב-9 בפברואר 2019 חתם על חוזה בדטרויט פיסטונס, עד לסיום עונת 2018/2019.
ב-9 ביולי 2019 חתם על חוזה בניו יורק ניקס.
לקראת עונת 2020/2021 חזר אלינגטון לשחק בדטרויט פיסטונס, כשחתם על חוזה בקבוצה.
באוגוסט 2021 חתם על חוזה בלוס אנג'לס לייקרס, בה שיחק בעבר בעונת 2014/2015.